Зло можа быць розным па сваіх памерах, змесце і форме. Але калі нехта зрабіў яго, то яно становіцца фатальным знакам таго, што ты сам хутка сутыкнешся з бядой, спазнаеш гора. Тут дзейнічае прынцып бумеранга. На знакі-спадарожнікі нашага жыцця з дрэннымі прыкметамі, знакі, якія засмучаюць нас, вымушаюць хвалявацца, трэба звяртаць пільную ўвагу. А можа, гэта нейкі знешні індыкатар стану здароўя нашай душы, яе магчымай хваробы? Жыццё ж у адпаведнасці з дэфармаваным сумленнем і ёсць сапраўднае зло, якое прыносіь бяду не толькі іншым людзям, але і самому сабе.